AIŠKINAMASIS RAŠTAS

Dėl Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugų teikimo vidaus sandorio pagrindu

1. **Parengto tarybos sprendimo projekto tikslai ir uždaviniai**

Sprendimo tikslas užtikrinti nepertraukiamą Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugų teikimą.

Pagal šiuo metu galiojantį įstatyminį reglamentavimą Savivaldybė turi spęsti kokiu būdu (per vidaus sandorį ar viešojo pirkimo procedūrą) vykdyti bendrojo naudojimo teritorijų sanitarinio tvarkymo ir viešosios infrastruktūros priežiūros paslaugų, t. y. savarankiškųjų viešųjų paslaugų teikimo funkcijas, kurias šiuo metu vidaus sandorio pagrindu vykdo uždaroji akcinė bendrovė „Molėtų švara“ (toliau –Bendrovė).

Bendrovė 2019-01-15 kreipėsi į Molėtų rajono savivaldybės tarybą su prašymu Nr. S-015 „Dėl savarankiškųjų savivaldybės funkcijų (bendrojo naudojimo teritorijų sanitarinio tvarkymo ir viešosios infrastruktūros priežiūros paslaugų), kurios pagal veiklos pobūdį priskiriamos viešųjų paslaugų teikimui, vykdymo per savivaldybės kontroliuojamą juridinį asmenį“ prašydama dėl prašyme išdėstytų motyvų pavesti jai laikino vidaus sandorio pagrindu vykdyti Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugų teikimą, kol bus įvertintos galimos trumpalaikės ir ilgalaikės bendrojo naudojimo teritorijų sanitarinio tvarkymo, viešosios infrastruktūros objektų priežiūros paslaugų teikimo perspektyvos bei ekonominės ir socialinės pasekmės, taip pat užtikrintas nepertraukiamas Bendrovės turimų sutartinių įsipareigojimų tretiesiems asmenims vykdymas.

Bendrovė yra juridinis asmuo, kurio 100 procentų akcijų priklauso Molėtų rajono savivaldybei. Taigi, Molėtų rajono savivaldybė yra vienintelė Bendrovės savininkė, per įmonės valdymo organus galinti formuluoti įmonei keliamus strateginius tikslus ir apibrėžti vykdomų funkcijų sritis. Per valdymo organus, o ne civilinių sutarčių pagrindu, t. y. žymiai greičiau ir lanksčiau, savivaldybė gali koreguoti vykdomų funkcijų apimtis ir pobūdį.

Siekdama užtikrinti savivaldybės savarankiškųjų funkcijų vykdymą, Molėtų rajono savivaldybės administracija teikia sprendimo projektą - pavesti Bendrovei teikti Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugas, sudarant nuo 2019 m. vasario 1 d. paslaugų teikimo sutartį iki tol, kol Europos Sąjungos Teisingumo Teismas priims prejudicinį sprendimą pagal Lietuvos Aukščiausiojo Teismo 2018 m. balandžio 13 d. nutartyje Nr.e3K-3-120-469/2018 suformuluotą kreipimąsi arba kol konkurencingos procedūros būdu bus parinktas nuolatinis paslaugų teikėjas ir su juo dėl paslaugų teikimo bus sudaryta sutartis teikti Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 26, 36, 41 punktai;

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: priimtas sprendimas sudarys galimybę Savivaldybei nepertraukiamai teikti Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugas.

Neigiamų pasekmių nenumatoma.

**4. Priemonės sprendimui įgyvendinti**

Priėmus sprendimą bus sudaryta paslaugų teikimo sutartis su Bendrove.

**5. Lėšų poreikis ir jų šaltiniai**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.